آمریکا پرزیدنتی دونالد ترامپ، اها‌لی‌سی‌نین اکثریتی مسلمان 6 اؤلکه وطنداش‌لارینا 3 آی یئنی ویزا محدودلاشدیرماسی گتیرن دوزنلمه‌نی ایمضالادی.
ویزا محدودلاشدیرماسی گتیریلن اؤلکه‌لر ایران، سوریه، سوما‌لی، سودان، یمن و لیبی.
ترامپین داها اوّل ایمضالادیغی فرمان درحال ایجرا‌یه گیرمیشکن، یئنی ایمضا‌لانان فرمان 16 مارسدان اعتباراً تطبیق اولونماغا باش‌لانا‌جاق و بئله‌جه اولابیله‌جک قاریشیق‌لیق‌لارین قاباغینا کئچیلمیش اولا‌جاق.
داها اوّل ایمضا‌لانان قرارنامه‌ده یئر آلان عراقین یئنی قرارنامه‌نی چیخاریلماسی دقت چکدی.
عراقین آمریکا حکومتی ایله امکداش‌لیق ایچری‌سینده اولا‌راق، ویزا مراجعتینده اولا‌جاق وطنداش‌لاری امنیت سورغولاماسینا تابع توتولا‌جاق.
یئنی تشکیل آمریکادا قانونی اوتورما حاقینا صاحب یاشیل کارتلی‌لارین (گرین کارد) و حال-حاضیردا اعتبارلی بیر آمریکان ویزا داشییان‌لار تاثیرلنمه‌یه‌جک.
اوّلکی دوزنلمه‌ده "ایکینجی بیر تعلیماتا قدر آمریکایا گیرمه‌لری دایاندیریلمیش" سوریه‌لی قاچقین‌لارین یئنی تشکیل دیگر مولتجیلرله عینی ایستاتوس‌لو اله آلیندیق‌لاری و بوتون قاچقین پروقرامی‌نین 4 آیلیغینا تاخیره آلیناجاغی معلوماتی ده یئر آلدی.
یئنی قرارنامه‌ده آمریکایا آلینان قاچقین‌لار موضوعسوندا دا یئنی بیر دوزنلمه‌نین گتیریلمه‌سی دقت چکدی. یئنی قرارنامه‌نین تطبیقه کئچمسیله بیرلیکده آمریکا، 120 گونلوگونه هئچ بیر اؤلکه‌دن قاچقین قبول ائتمه‌یه‌جک.
یئنی ویزا دوزنلمه‌سیله اؤلکه‌نین داها اعتبارلی حالا گتیریلمه‌سی هدف قویولور.
